ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ০৭ জানুয়ারি, ২০২২
দেশ জুড়ে টিকাকরণ অভিযানে এ পর্যন্ত ১৪৯ কোটি ৬৬ লক্ষ টিকা দেওয়া হয়েছে।
দেশে সক্রিয় সংক্রমিতের সংখ্যা বর্তমানে ৩ লক্ষ ৭১ হাজার ৩৬৩।
দেশে বর্তমানে করোনায় আক্রান্তের হার মোট আক্রান্তের ১.০৫ শতাংশ।
কোভিড মুক্তের হার বর্তমানে ৯৭.৫৭ শতাংশ।
দেশে গত ২৪ ঘণ্টায় সুস্থ হয়েছেন ৩০ হাজার ৮৩৬ জন। এর ফলে, সুস্থ হয়ে উঠেছেন ৩ কোটি ৪৩ লক্ষ ৭১ হাজার ৮৪৫।
দেশে গত ২৪ ঘণ্টায় নতুন করে আক্রান্ত ১ লক্ষ ১৭ হাজার ১০০ জন।
দৈনিক সংক্রমণের হার ৭.৭৪ শতাংশ।
সাপ্তাহিক সংক্রমণের হার ৪.৫৪ শতাংশ।
এখনও পর্যন্ত নমুনা পরীক্ষা হয়েছে ৬৮ কোটি ৬৮ লক্ষ।
সারা দেশে কোভিডের নতুন ভ্যারিয়েন্ট ওমিক্রনে আক্রান্ত হয়েছেন ৩ হাজার ৭ জন। এর মধ্যে সুস্থ হয়েছেন ১ হাজার ১৯৯ জন। পশ্চিমবঙ্গে ওমিক্রনে আক্রান্তের সংখ্যা ২৭। এর মধ্যে সুস্থ হয়েছেন ১০ জন। আন্দামান ও নিকোবর দ্বীপপুঞ্জে ৩ জন ওমিক্রণে সংক্রমিত হয়েছেন।
CG/CB/SB
(Visitor Counter : 134
কর্মী, জন-অভিযোগএবংপেনশনমন্ত্রক
কেন্দ্রীয় সরকারের কাছে জমে থাকা অভিযোগ দ্রুত নিষ্পত্তির জন্য দোসরা অক্টোবর থেকে শুরু হওয়া বিশেষ প্রচারাভিযান কর্মসূচির বিষয় পর্যালোচনা করেছেন কেন্দ্রীয় মন্ত্রী ডাঃ জিতেন্দ্র সিং
নতুন দিল্লি, ২০ অক্টোবর, ২০২১
বিজ্ঞান ও প্রযুক্তি দফতর,ভূবিজ্ঞান মন্ত্রকের স্বাধীন দায়িত্বপ্রাপ্ত এবং প্রধানমন্ত্রী দফতর, কর্মীবর্গ, গণঅভিযোগ, পেনশন, আণবিক শক্তি এবং মহাকাশ দফতরের প্রতিমন্ত্রী ডাঃ জিতেন্দ্র সিং আজ সংশ্লিষ্ট দফতর/বিভাগ/মন্ত্রকের আওতাধীন কেন্দ্রীয় সরকারের কাছে জমে থাকা অভিযোগ দ্রুত নিষ্পত্তির জন্য দোসরা অক্টোবর থেকে শুরু হওয়া বিশেষ প্রচারাভিযান কর্মসূচির অগ্রগতির বিষয় পর্যালোচনা করেছেন । এই পর্যালোচনা বৈঠকে সংশ্লিষ্ট মন্ত্রকের সচিব, প্রধান সচিব সহ অন্যান্য বিশিষ্ট ব্যক্তিবর্গ উপস্থিত ছিলেন ।
বৈঠকে ডাঃ জিতেন্দ্র সিং-কে জানানো হয়েছে যে, ২০ দিনেরও কম সময়ে এই বিশেষ প্রচারাভিযানের ফলে সংশ্লিষ্ট মন্ত্রক/দফতরের আওতাধীন সরকারের এক লক্ষ বর্গফুটেরও বেশি জায়গা দখলমুক্ত করা গেছে। একইভাবে মাত্র কয়েক সপ্তাহের অল্প সময়ের মধ্যে জমে থাকা প্রায় ৪ লক্ষ ফাইল ছাড়া হয়েছে । কেন্দ্রীয় মন্ত্রী জানান, প্রধানমন্ত্রী শ্রী নরেন্দ্র মোদীর নির্দেশে সরকার জমে থাকা অভিযোগ দ্রুত নিষ্পত্তির জন্য এই প্রচারাভিযান শুরু করেছে । এদিন বৈঠকে ডাঃ সিং প্রশাসনিক সংস্কার ও গণঅভিযোগ দফতরের সঙ্গে অন্যান্য দফতর/মন্ত্রকের সমন্বয় সাধন করে জমে থাকা অভিযোগের দ্রুত সমাধানের উদ্যোগ নিতে নির্দেশ দেন । প্রধানমন্ত্রী নরেন্দ্র মোদী ২০১৪ সালের ১৫ আগস্ট লালকেল্লার প্রাকার থেকে ভাষণে প্রতি বছর দোসরা অক্টোবর স্বচ্ছ ভারত কর্মসূচি পালনের কথা ঘোষণা করেছিলেন । সেকথা স্মরণ করে ডাঃ জিতেন্দ্র সিং বলেন, এই কর্মসূচি এখন জন আন্দোলনে পরিণত হয়েছে । একইভাবে কেন্দ্রীয় সরকারের কাছে জমে থাকা অভিযোগ দ্রুত নিষ্পত্তির জন্য এই প্রচারাভিযান কর্মসূচিকে জনআন্দোলনের রূপ দিতে হবে বলেও জানান তিনি। শ্রী সিং বলেন, এই বিশেষ প্রচারাভিযানের লক্ষ্যই হল সাধারণ মানুষের অভিযোগের সময় মতো সমাধান ও কার্যকরী নিষ্পত্তি সুনিশ্চিত করা । এই প্রচারাভিযানের মাধ্যমে সাংসদ, রাজ্য সরকার, আন্তঃমন্ত্রক এবং প্রতিটি মন্ত্রক/দফতরের মধ্যে সমন্বয় গড়ে উঠেছে বলেও উল্লেখ করেন তিনি ।
(CG/SS/RAB
স্বরাষ্ট্র মন্ত্রক
রাজস্থানের বাড়মেঢ়ে প্যান্ডেল ভেঙে পড়ার ঘটনায় প্রাণহানিতে কেন্দ্রীয় স্বরাষ্ট্র মন্ত্রীর শোক প্রকাশ
নয়াদিল্লি, ২৩ জুন ২০১৯
কেন্দ্রীয় স্বরাষ্ট্র মন্ত্রী শ্রী অমিত শাহ্ রাজস্থানের বাড়মেঢ়ে প্যান্ডেল ভেঙে পড়ার এক ঘটনায় প্রাণহানিতে গভীর শোক প্রকাশ করেছেন।
এক ট্যুইটে শ্রী অমিত শাহ্ বলেছেন, “রাজস্থানের বাড়মেঢ়ে প্যান্ডেল ভেঙে কয়েকজনের মৃত্যুর খবরে আমি ব্যথিত। শোকসন্তপ্ত পরিবারগুলিকে আমার গভীর সমবেদনা জানাই। আহতদের দ্রুত আরোগ্য কামনা করি”।
CG/BD/SB
(Visitor Counter : 60
প্রধানমন্ত্রীরদপ্তর
প্রধানমন্ত্রী, অসমে ২০২২-এ অবৈধ শিকারের একটিও ঘটনা না ঘটার পর সে রাজ্যে গন্ডার সংরক্ষণের জন্য জনগণের প্রচেষ্টার প্রশংসা করেছেন
নয়াদিল্লি, ০৩ জানুয়ারি, ২০২৩
প্রধানমন্ত্রী শ্রী নরেন্দ্র মোদী অসমে ২০২২-এ অবৈধ শিকারের একটিও ঘটনা না ঘটার পর সে রাজ্যে গন্ডার সংরক্ষণের জন্য জনগণের প্রচেষ্টার প্রশংসা করেছেন।
প্রধানমন্ত্রী, অসমের মুখ্যমন্ত্রী শ্রী হিমন্ত বিশ্বশর্মার একটি ট্যুইট শেয়ার করে ট্যুইটে বলেন;
“এটি একটি অত্যন্ত ভালো খবর! অসমবাসীকে অভিনন্দন জানাই। গন্ডার সংরক্ষণে তাদের উদ্যোগ প্রশংসনীয়।”
PG/PM/NS
(
অসামরিকবিমানপরিবহণমন্ত্রক
রাজীব গান্ধী জাতীয় বিমান পরিচালনা প্রশিক্ষণ বিশ্ববিদ্যালয় অগ্নি নির্বাপণ ক্ষেত্রে স্বল্পমেয়াদী পাঠক্রমের জন্য ভর্তি প্রক্রিয়া শুরু করেছে
নয়াদিল্লী, ১৫ জুলাই, ২০২০
ভারতের একমাত্র বিমান চালনা প্রশিক্ষণ বিশ্ববিদ্যালয় উত্তরপ্রদেশের আমেঠির 'রাজীব গান্ধী জাতীয় বিমান পরিচালনা প্রশিক্ষণ বিশ্ববিদ্যালয় অগ্নি নির্বাপণ ক্ষেত্রে স্বল্পমেয়াদী পাঠক্রমের জন্য ভর্তি প্রক্রিয়া শুরু করেছে। আগ্রহী শিক্ষার্থীরা gmraa.contact@gmrgroup.in-তে মেল করে এই কর্মসূচিতে নাম নথিভুক্ত করতে পারেন।
এই বিশ্ববিদ্যালয়ের ভারপ্রাপ্ত উপাচার্য অম্বর দুবে জানিয়েছেন দমকল বাহিনী বিমান চলাচলের একটি গুরুত্বপূর্ণ অঙ্গ। সারা দেশে বিমানবন্দর সম্প্রসারণের সঙ্গে সঙ্গে প্রশিক্ষিত পেশাদার দমকলকর্মীদের চাহিদা ক্রমশই বাড়ছে। এই পাঠক্রমের মাধ্যমে ভবিষ্যতের চাহিদা মেটাতে ও আগ্রহী শিক্ষার্থীদের দক্ষ পেশাদার দমকলকর্মী হিসেবে প্রস্তুত করে তুলতে এই উদ্যোগ নেওয়া হয়েছে। দমকল কর্মী হিসেবে যেসব শিক্ষার্থীরা তাদের জীবন গড়ে তুলতে চান, সেইসব আগ্রহী শিক্ষার্থীদের অগ্নিনির্বাপণ পাঠক্রম কর্মসূচির আওতায় ৬ মাসের শংসাপত্র প্রদান করা হবে। জিএমআর অ্যাভিয়েশন অ্যাকাডেমির সহযোগিতায় এই পাঠক্রমটি পরিচালিত হবে।
এই পাঠক্রমে প্রশিক্ষণ নিতে আসা শিক্ষার্থীদের জন্য বিশ্বমানের প্রশিক্ষণ কেন্দ্র রয়েছে বিশ্ব বিদ্যালয়ে। এখানে শীততাপ নিয়ন্ত্রিত শ্রেণী কক্ষ, পাঠাগার এবং হোস্টেলেরও ব্যবস্থা রয়েছে। প্রশিক্ষণের সময় ছাত্রছাত্রীদের সরাসরি আগুন নেভানোর কাজ কিভাবে পরিচালিত হয় তা হাতে-কলমে শেখানো হবে। এতে শিক্ষার্থীরা বাস্তব অভিজ্ঞতা সঞ্চয় করতে পারবেন। এর পাশাপাশি বিমান চালক এবং বিমানবন্দরের কাজের সঙ্গে যুক্ত বিশেষজ্ঞদের সাথে আলাপচারিতায় অংশ নিতে পারবেন তারা। এমনকি সেখানে কিভাবে কাজ পরিচালিত হয় তাও হাতে-কলমে শিখতে পারবেন। এখান থেকে ক্যাম্পাসিংএর মাধ্যমে সরাসরি বিমানবন্দরে কাজ পাওয়ার সুযোগ রয়েছে।
১৮ বছরের ওপরে পুরুষ বা মহিলা প্রার্থী শারীরিক এবং চিকিৎসাক্ষেত্রে সক্ষম হলে এই পাঠক্রমে আবেদনযোগ্য। তবে প্রার্থীকে উচ্চমাধ্যমিক পরীক্ষায় উত্তীর্ণ হতে হবে, তবেই এই ভর্তি প্রক্রিয়ায় আবেদন করতে পারবেন। মহিলা প্রার্থীদের জন্য ১৫৭ সেন্টিমিটার বা তার বেশি এবং পুরুষ প্রার্থীদের জন্য ১৬৫ সেন্টিমিটার বা তার বেশি উচ্চতার প্রয়োজন। প্রার্থীদের অবশ্যই ইংরাজি সম্পর্কে ভালো জ্ঞান থাকতে হবে এবং ভারী অথবা হালকা যান চালানোর  লাইসেন্স থাকতে হবে।
আগামী ১৭ই আগস্ট থেকে শুরু হচ্ছে এই পাঠক্রম। চলবে ২০২১ সালের ১৪ ফব্রুয়ারী পর্যন্ত।
রাজীব গান্ধী জাতীয় বিমান পরিচালনা প্রশিক্ষণ বিশ্ববিদ্যালয় দেশের মধ্যে প্রথম এবং একমাত্র বিমান চালনা বিশ্ববিদ্যালয়। ২০১৩ সালে 'রাজীব গান্ধী জাতীয় বিমান চালনা বিশ্ববিদ্যালয় আইন'এর আওতায় উত্তরপ্রদেশের আমেঠিতে এই বিশ্ববিদ্যালয় গড়ে উঠে। এই বিশ্ববিদ্যালয় স্থাপনের মূল উদ্দেশ্যই হল বিমান চলাচল বিষয়ে পঠনপাঠন, শিক্ষাদান, প্রশিক্ষণ এবং গবেষণা ক্ষেত্রে উৎসাহদান। ভারতীয় বিমান চলাচল ক্ষেত্রে দক্ষতা বৃদ্ধির জন্য এই বিশ্ববিদ্যালয় বিশেষ গুরুত্বপূর্ণ ভূমিকা পালন করে চলেছে। বর্তমানে এই বিশ্ববিদ্যালয় তিনটি পাঠক্রমের ব্যবস্থা রয়েছে- একটি স্নাতক স্তরের পাঠক্রম, দ্বিতীয়টি স্নাতকোত্তর স্তরের পাঠক্রম এবং তৃতীয়টি হল শংসাপত্র পাঠক্রম। মূলত এই শংসাপত্র পাঠক্রমের আওতায় অগ্নি নির্বাপণ ব্যবস্থাপনা সম্পর্কে প্রশিক্ষণ দেওয়া হয়ে থাকে। এই বিশ্ববিদ্যালয় সম্পর্কে আরও তথ্য জানতে নিম্নলিখিত ওয়েবসাইটে ক্লিক করুন- www.rgnau.ac.in।
(CG/SS/NS
রেলমন্ত্রক
অক্সিজেন এক্সপ্রেসের মাধ্যমে দেশের দক্ষিণাঞ্চলের রাজ্যগুলিতে ১৭ হাজার ৭০০ মেট্রিক টন তরল অক্সিজেন সরবরাহ করা হয়েছে
অক্সিজেন এক্সপ্রেস এ পর্যন্ত জাতির উদ্দেশ্যে মোট ৩২ হাজার মেট্রিক টন তরল অক্সিজেন সরবরাহ করেছে
৪৪৪ টি অক্সিজেন এক্সপ্রেস এ পর্যন্ত দেশে অক্সিজেন সরবরাহ করেছে
অক্সিজেন এক্সপ্রেস এপর্যন্ত ১৮৩৪ টি ট্যাঙ্কারের মাধ্যমে ১৫ টি রাজ্যে তরল মেডিকেল অক্সিজেন ত সরবরাহ করেছে
নতুন দিল্লি, ১৮ জুন, ২০২১
দেশে বর্তমান কোভিড-১৯ জনিত পরিস্থিতিতে ভারতীয় রেল অক্সিজেন এক্সপ্রেস মারফত তরল মেডিকেল অক্সিজেন বিভিন্ন রাজ্যে সরবরাহের প্রক্রিয়া অব্যাহত রেখেছে। এর পাশাপাশি, ভারতীয় রেল এ পর্যন্ত ৩২ হাজার মেট্রিক টনের বেশি তরল মেডিকেল অক্সিজেন সরবরাহ করেছে। ভারতীয় রেল ১৮৩৪ টি ট্যাংকার মারফত মোট ৩২০৯৫ মেট্রিক টন তরল মেডিকেল অক্সিজেন সরবরাহ করেছে।
মোট ৪৪৪ টি অক্সিজেন এক্সপ্রেস বিভিন্ন রাজ্যে অক্সিজেন সরবরাহ করে তাদের যাত্রা সম্পূর্ণ করেছে।
অক্সিজেন এক্সপ্রেসের মাধ্যমে এ পর্যন্ত দক্ষিণাঞ্চলের রাজ্যগুলিতে মোট ১৭ হাজার ৭০০ মেট্রিক টন তরল অক্সিজেন সরবরাহ করা হয়েছে।
তামিলনাড়ুতে ৫ হাজার ৬০০ মেট্রিক টন তরল মেডিকেল অক্সিজেন সরবরাহ করা হয়েছে। কর্ণাটক এবং অন্ধ্রপ্রদেশ যথাক্রমে ৪২০০ ও ৪০০০ মেট্রিক টন তরল মেডিকেল অক্সিজেন পাঠানো হয়েছে। তেলেঙ্গানায় পাঠানো হয়েছে ৩২০০ মেট্রিক টন তরল অক্সিজেন।
এর পাশাপাশি, ১৪ টি ট্যাংকার মারফত ৩ টি অক্সিজেন ভর্তি এক্সপ্রেস যাতে ২৫৮ মেট্রিক টন তরল মেডিকেল অক্সিজেন রয়েছে, তা বর্তমানে যাত্রা পথে রয়েছে।
বিগত ৫৫ দিন পূর্বে গত ২৪ এপ্রিল মহারাষ্ট্রে ১২৬ মেট্রিক টন অক্সিজেন সরবরাহ করে অক্সিজেন এক্সপ্রেসের যাত্রা শুরু হয়। রাজ্যগুলির প্রয়োজনে সময়মতো অক্সিজেন সরবরাহ করাই ভারতীয় রেলের লক্ষ্য।
রেলের পক্ষ থেকে এ পর্যন্ত ১৫ টি রাজ্যে তরল মেডিকেল অক্সিজেন সরবরাহ করা হয়েছে। এই রাজ্যগুলির মধ্যে রয়েছে উত্তরাখণ্ড, কর্ণাটক, মহারাষ্ট্র, মধ্যপ্রদেশ, অন্ধ্রপ্রদেশ, রাজস্থান, তামিলনাড়ু, হরিয়ানা, তেলেঙ্গানা, পাঞ্জাব, কেরালা, দিল্লি, উত্তরপ্রদেশ, ঝাড়খন্ড, এবং আসাম।
এই ১৫ টি রাজ্যের ৩৯ টি শহরে অক্সিজেন সরবরাহ করা হয়েছে। এই শহর গুলির মধ্যে রয়েছে, উত্তরপ্রদেশের লখনৌ, বারানসী, কানপুর, বেরিলি, গোরখপুর এবং আগ্রা।
মধ্যপ্রদেশের সাগর, জব্বলপুর, কাটনি এবং ভোপাল।
মহারাষ্ট্রের নাগপুর, নাসিক, পুনে, মুম্বাই এবং সোলাপুর।
তেলেঙ্গানার হায়দ্রাবাদ। হরিয়ানার ফরিদাবাদ গুরগাঁও। দিল্লির তুঘলকাবাদ, দিল্লি ক্যান্টনমেন্ট এবং ওখলা।
রাজস্থানের কোটা এবং কনকপুর। কর্নাটকের বেঙ্গালুরু। উত্তরাখণ্ডের দেরাদুন। অন্ধপ্রদেশের নেল্লোর, গুন্টুর, তাদিপাত্রি এবং বিশাখা পত্তনম। কেরালার এরনাকুলাম। তামিলনাড়ুর তিরুভাল্লুর, চেন্নাই, তুতিকোরিন, কোয়েম্বাটুর এবং মাদুরাই। পাঞ্জাবের ভাতিন্ডা এবং ফিলাউর। আসামের কামরূপ এবং ঝাড়খন্ডের রাঁচি।
রেলের পক্ষ থেকে এই অক্সিজেন নেওয়া হচ্ছে পশ্চিমাঞ্চলের হাপা, বরোদা, মুন্ড্রা থেকে। পূর্বাঞ্চলের রাউরকেল্লা, দুর্গাপুর,, টাটানগর এবং আঙ্গুল থেকে। এরপর সেগুলি সরবরাহ করা হচ্ছে উত্তরাখণ্ড, কর্ণাটক, মহারাষ্ট্র, মধ্যপ্রদেশ, অন্ধ্রপ্রদেশ, রাজস্থান, তামিলনাড়ু হরিয়ানা তেলেঙ্গানা, পাঞ্জাব, কেরালা, দিল্লি, উত্তর প্রদেশ এবং আসামের বিভিন্ন স্থানে।
CG/ SB
(Visitor Counter : 143
বিজ্ঞানওপ্রযুক্তিমন্ত্রক
আজ বিশ্ব যক্ষা দিবস উপলক্ষে বিজ্ঞান ও প্রযুক্তি মন্ত্রকের জৈব প্রযুক্তি দপ্তরের যক্ষা দূরিকরণে তথ্য নির্ভর গবেষণামূলক "ডেয়ার২ইরাড টিবি" কর্মসূচির সূচনা করেছেন ডাঃ জিতেন্দ্র সিং
নতুন দিল্লি, ২৪ মার্চ, ২০২২
কেন্দ্রীয় বিজ্ঞান ও প্রযুক্তি মন্ত্রী ডাঃ জিতেন্দ্র সিং আজ বিশ্ব যক্ষা দিবস উপলক্ষে বিজ্ঞান ও প্রযুক্তি মন্ত্রকের অধীন জৈব প্রযুক্তি দপ্তরের যক্ষা দূরিকরণে তথ্য নির্ভর গবেষণামূলক "ডেয়ার২ইরাড টিবি" কর্মসূচির সূচনা করেছেন। এই উপলক্ষে ডাঃ সিং বলেন, ২০২৫-এর মধ্যে টিবি মুক্ত ভারত গড়ে তুলতে প্রধানমন্ত্রী শ্রী নরেন্দ্র মোদীর স্বপ্ন বাস্তবায়নে জনআন্দোলন গড়ে তোলার প্রয়োজন রয়েছে। তিনি জানান, দেশে এখনও প্রতি বছর ২০ থেকে ৩০ লক্ষ যক্ষায় আক্রান্তের ঘটনা ঘটছে, যা উদ্বেগের কারণ। বিজ্ঞান ও প্রযুক্তি মন্ত্রকের অধীনে জৈব প্রযুক্তি দপ্তর বিভিন্ন উদ্যোগের মাধ্যমে যক্ষা রোগের চিকিৎসা বিজ্ঞানে গুরুত্বপূর্ণ অবদান রাখছে। জৈব প্রযুক্তি দপ্তর বিগত তিন দশক ধরে যক্ষা রোগের মৌলিক ও ফলিত গবেষণায় সাহায্য করে আসছে। তিনি আরও বলেন, ভারতীয় সার্স-কভ-২ জেনোমিক কনসোটিয়া বা ইনসাকগের অনুরূপ ভারতীয় টিউবারকুলেসিস জেনোমিক সার্ভেইল্যান্স কনসোর্টিয়াম গড়ে তোলার প্রস্তাব করা হয়েছে। মাইকোব্যাক্টেরিয়াম টিউবারকুলেসিসের জৈবিক গঠন সম্পর্কে আরও স্বচ্ছ ধারণা গড়ে তুলতে এবং সংক্রমণ সম্পর্কিত পরিবর্তনের প্রভাব, চিকিৎসা এবং রোগের তীব্রতা জানার জন্য জেনোমিক ডেটা বিশ্লেষণ অত্যন্ত গুরুত্বপূর্ণ। যক্ষা সম্পর্কে গবেষণার জন্য জৈব প্রযুক্তি দপ্তর আন্তর্জাতিক পর্যায়ে অংশীদারিত্ব গড়ে তুলেছে। ভারত - মার্কিন ভ্যাকসিন অ্যাকশন কর্মসূচির অঙ্গ হিসেবে দ্বিপাক্ষিক পর্যায়ে সহযোগিতামূলক উদ্যোগ গ্রহণ করা হচ্ছে। এই উদ্যোগের আওতায় আঞ্চলিক পর্যায়ে অবজার্ভেশনাল রিসার্চ ইন টিউবারকুলোসিস কর্মসূচি গ্রহণ করা হয়েছে। উত্তর পূর্বাঞ্চলের ২২টি প্রতিষ্ঠানকে সামিল করে এই অঞ্চলে জৈব প্রযুক্তি দপ্তর একটি নেটওয়ার্ক কর্মসূচি গ্রহণ করেছে।
আজকের এই অনুষ্ঠানে কেন্দ্রীয় স্বাস্থ্য ও পরিবার কল্যাণ সচিব শ্রী রাজেশ ভূষণ, জৈব প্রযুক্তি দপ্তরের সচিব শ্রী রাজেশ এস গোখলে, নীতি আয়োগের সদস্য ডাঃ ভি কে পল, ভারতীয় চিকিৎসা গবেষণা পরিষদের মহানির্দেশক অধ্যাপক বলরাম ভার্গব প্রমুখ উপস্থিত ছিলেন।
CG/BD/AS/
(Visitor Counter : 194
স্বাস্থ্যওপরিবারকল্যাণমন্ত্রক
কোভিড-১৯ এর সর্বশেষ পরিস্থিতি
নতুন দিল্লি, ৮ এপ্রিল, ২০২০
কেন্দ্রীয় সরকার বিভিন্ন রাজ্য ও কেন্দ্রশাসিত অঞ্চলের সরকারের সঙ্গে একযোগে দেশে কোভিড-১৯ সংক্রমণ প্রতিরোধ, নিয়ন্ত্রণ এবং মোকাবিলায় একাধিক পদক্ষেপ গ্রহণ করেছে। প্রতিনিয়ত এই বিষয়টিকে নিয়ে পর্যালোচনা করা হচ্ছে এবং উচ্চপর্যায়ের নজরদারি চালানো হচ্ছে।
কোভিড-১৯ রোগ সংক্রমণ ছড়িয়ে পড়ার বিরুদ্ধে লড়াইয়ে নাগরিকের মধ্যে সফল ভাবে সামাজিক দূরত্ব বজায় রাখার মতো সুঅভ্যাস তৈরি করা এবং রাজ্য ও কেন্দ্রশাসিত অঞ্চলের সরকার যাতে যথাযথ ভাবে লকডাউন নিয়ন্ত্রণ করতে পারে তার ওপর কেন্দ্রীয় সরকার নজর রেখেছে।
গোষ্ঠী সংক্রমণ রুখতে কেন্দ্র এবং রাজ্য সরকার একাধিক পদক্ষেপ গ্রহণ করেছে।দেশে ক্রমেই সংক্রমণের সংখ্যা বৃদ্ধির দিকে নজর রেখে ধাপে ধাপে সেই মতো প্রয়োজনীয় পদক্ষেপ গ্রহণ করা হচ্ছে। রাজ্যগুলিকে পর্যাপ্ত কোভিড-১৯ চিকিৎসা কেন্দ্রের ব্যবস্থা সুনিশ্চিত করতে বলা হয়েছে।
বিভিন্ন জেলায় বেশ কিছু গুরুত্ব পূর্ণ পদক্ষেপ গ্রহণ করা হয়েছে। সেগুলি হল-
● পুনের মধ্যবর্তী এলাকা এবং কোঁধওয়া এলাকা সিল করে দেওয়া হয়েছে। পুনে এবং কোঁধওয়া অঞ্চলের প্রায় ৩৫ বর্গকিলোমিটার এলাকা জুড়ে অবস্থিত বাড়িগুলির ঘরে ঘরে গিয়ে পুঙ্খানুপুঙ্খভাবে পরীক্ষা চালানো হচ্ছে। করোনাভাইরাস আক্রান্ত কোন ব্যক্তির সংস্পর্শে আসা এবং বিদেশ ভ্রমণের ইতিহাস সংগ্রহ ছাড়াও মধুমেহ ও উচ্চ রক্তচাপের মতো অসুখ রয়েছে এমন ব্যক্তিদের পরীক্ষা করা হচ্ছে।
● পাঠানমথিত জেলায় নজরদারি, ভ্রমণ ইতিহাস সংগ্রহ ও তাদের সঙ্গে যোগাযোগ রাখা হচ্ছে, এমনকি পৃথকীকরণের সুবিধা নিশ্চিত করা হয়েছে এবং প্রয়োজনীয় মানসিক সহায়তা প্রদানের ব্যবস্থা করা হয়েছে।
কোভিড-১৯ সংক্রমণ মোকাবিলায় ভারত সরকার ‘ইন্টিগ্রেটেড গভর্নমেন্ট’ নামে একটি প্রশিক্ষণ মডিউল চালু করেছে। মহামারীকে দক্ষতার সাথে মোকাবিলা করতে,যেসব কর্মীরা সামনে থেকে লড়াই চালাচ্ছেন তাদের সক্ষমতা বৃদ্ধির জন্য 'দীক্ষা' প্ল্যাটফর্মে 'সুসংহত সরকারি অনলাইন প্রশিক্ষণ' ‘ পোর্টাল চালু করা হয়েছে। এখানে চিকিৎসক, নার্স, প্যারামেডিক্যাল , টেকনিশিয়ান, এএনএম, রাজ্য সরকারের কর্মকর্তা, প্রশাসনের আধিকারিক, জাতীয় সমর শিক্ষার্থী বাহিনী , এনএসএস, ইন্ডিয়ান রেড ক্রস সোসাইটি  এবং অন্যান্য স্বেচ্ছাসেবকরা প্রশিক্ষণ নিতে পারবেন। পোর্টালের ওয়েবসাইটি হল https://igot.gov.in/igot/
কোভিড-১৯ সংক্রমণ মোকাবিলায় নতুন দিল্লির এইমস হাসপাতাল বিভিন্ন বিভাগের স্বাস্থ্যকর্মীদের জন্য অনলাইনের মাধ্যমে প্রশিক্ষণের ব্যবস্থা করেছে। সন্দেহজনক বা নিশ্চিত কোভিড-১৯সংক্রমণ সহ গর্ভবতী মহিলাদের প্রসবকালীন যত্ন এবং পরিচালনার জন্য চিকিৎসকদের অনলাইন প্রশিক্ষণ এই সপ্তাহে এইমস হাসপাতাল চালু করা হবে বলে নির্ধারিত হয়েছে। এই প্রশিক্ষণের বিস্তারিত https://www.mohfw.gov.in/ ওয়েবসাইটে পাওয়া যাবে।
এ পর্যন্ত ৫১৯৪ ব্যক্তির দেহে করোনাভাইরাসের নমুনা মিলেছে এবং ১৪৯ জন ব্যক্তির মৃত্যু হয়েছে। ৪০২ জন ব্যক্তি সুস্থ হয়ে হাসপাতাল থেকে বাড়ি ফিরে গেছেন।
কোভিড-১৯ সম্পর্কিত প্রযুক্তিগত বিষয়, নির্দেশিকা এবং পরামর্শ সম্পর্কিত আপডেট তথ্যের জন্য নিয়মিত https://www.mohfw.gov.in/ দেখুন।
কোভিড-১৯ সম্পর্কিত প্রযুক্তিগত জিজ্ঞাসার জন্যtechnicalquery.covid19[at]gov[dot]in ইমেল করুন।
কোভিড-১৯- সম্পর্কিত কোনও প্রশ্নের ক্ষেত্রে, অনুগ্রহ করেস্বাস্থ্য ও পরিবার কল্যাণ মন্ত্রকের নম্বরে ফোন করুন : +৯১-১১-২৩৯৭৮০৪৬ বা ১০৭৫ । রাজ্য / কেন্দ্রশাসিত অঞ্চলগুলির হেল্পলাইন নম্বরগুলির তালিকা পাওয়া যাবে https://www.mohfw.gov.in/pdf/coronvavirushelplinenumber.pdf
(CG/SS
নারীওশিশুবিকাশমন্ত্রক
মহিলা ও শিশু কল্যাণ প্রতিমন্ত্রী ডাঃ মুঞ্জপাড়া মহেন্দ্রভাই ভুবনেশ্বরে মন্ত্রকের পূর্বাঞ্চলীয় সম্মেলনে পৌরোহিত্য করেছেন
বিভিন্ন প্রজন্মের পুষ্টি সংক্রান্ত উন্নয়নের লক্ষ্যে সময়মতো ব্যবস্থা নেওয়া দরকার : ডাঃ মুঞ্জপাড়া মহেন্দ্রভাই
সুনির্দিষ্ট ব্যবস্থা গ্রহণের মাধ্যমে একটি সুস্থ সবল সমাজ গড়ার সময় এসেছে : ডাঃ মুঞ্জপাড়া
পাঁচটি রাজ্যের প্রতিনিধি এবং সংশ্লিষ্ট বিভিন্ন পক্ষ আলোচনায় যোগ দেন
নতুন দিল্লি, ১৩ এপ্রিল, ২০২২
দ্রুত পরিবর্তনশীল এই বিশ্বে সুষম পুষ্টি, লিঙ্গসাম্য, সঠিক শিক্ষা এবং নারী ও শিশুদের নিরাপত্তার অধিকার সুনিশ্চিত করার মাধ্যমে মানবিক ও সামাজিক মূলধনের ভিত্তি গড়ে তোলা দরকার বলে কেন্দ্রীয় নারী ও শিশুকল্যাণ প্রতিমন্ত্রী ডাঃ মুঞ্জপাড়া মহেন্দ্রভাই মন্তব্য করেছেন। তিনি আজ ভূবনেশ্বরে মন্ত্রকের পূর্বাঞ্চলীয় সম্মেলনে পৌরোহিত্য করেন। এই সম্মেলনে পূর্বাঞ্চলের পাঁচটি রাজ্যের প্রতিনিধি এবং সংশ্লিষ্ট বিভিন্ন পক্ষ যোগ দেয়। ডাঃ মহেন্দ্রভাই বলেন, দেশের মোট জনসংখ্যার ৬৯ শতাংশই হল নারী ও শিশু। এদের কল্যাণ কিভাবে নিশ্চিত করা যায়, সরকার প্রতিনিয়ত সেই ভাবনা চিন্তা করছে। এই ভাবনা থেকেই সরকার তিনটি মিশন চালু করেছে - নারী ও শিশুদের পুষ্টিগত চাহিদা পূরণের জন্য মিশন পোষণ ২.০, মহিলাদের নিরাপত্তা ও ক্ষমতায়নের জন্য মিশন শক্তি এবং শিশু কল্যাণের জন্য মিশন বাৎসল্য।
ডাঃ মুঞ্জপাড়া বলেন, মহিলা ও শিশুদের পুষ্টির উন্নতির জন্য সব প্রজন্মকে নিয়ে উপযুক্ত ব্যবস্থা গড়ে তুলতে হবে। পোষণ ২.০ –তে পুষ্টি সচেতনতা, ভালো খাদ্যাভ্যাস, সার্বিক সুস্থতা এবং রোগ প্রতিরোধ ক্ষমতা গড়ে তোলার উপর জোর দেওয়া হয়েছে। তিনি বলেন, “আমাদের লক্ষ্য হলো স্থানীয় মানুষের অংশগ্রহণ ও দায়বদ্ধতার মাধ্যমে আচরণগত পরিবর্তন আনা। গত পাঁচ বছরে আমরা অঙ্গনওয়াড়ি কর্মীদের মধ্যে ১১.৯৪ লক্ষ বিকাশমাপক যন্ত্র এবং ১১ লক্ষ ৩ হাজার স্মার্ট ফোন বিতরণ করেছি। অপুষ্টিতে আক্রান্ত শিশুদের সনাক্তকরণ এবং চিকিৎসা সুনিশ্চিত করতে চালু করা হয়েছে পোষণ ট্র্যাকার।” অন্য দুটি মিশনের প্রসঙ্গে তিনি বলেন, “মিশন বাৎসল্যের লক্ষ্য হল বর্তমান আইনী পরিকাঠামো এবং জরুরি পরিষেবা প্রদান পদ্ধতিকে আরও শক্তিশালী করে শিশুদের পরিচর্যা সুনিশ্চিত করা। মহিলা নেতৃত্বাধীন উন্নয়নের প্রতি সরকারের প্রতিশ্রুতি বাস্তবায়িত করার লক্ষ্যে মিশন শক্তি চালু করা হয়েছে।”
কেন্দ্রীয় নারী ও শিশুকল্যাণ প্রতিমন্ত্রী বলেন, কোভিড সংক্রান্ত বিধিনিষেধ উঠে যাওয়ার পর এখন সুনির্দিষ্ট ব্যবস্থাপনার মাধ্যমে একটি সুস্থ সবল সমাজ গড়ে তোলার সময় এসেছে। রাজ্যগুলি যেহেতু এই সংক্রান্ত প্রকল্পগুলি রূপায়ণের দায়িত্বে থাকবে, তাই তাদের সচেতন করার লক্ষ্যে এই আঞ্চলিক সম্মেলনের আয়োজন করা হয়েছে বলে তিনি মন্তব্য করেন।
সম্মেলনে ওড়িশার নারী ও শিশু কল্যাণ মন্ত্রী শ্রীমতী টুকুনি সাহু এবং পশ্চিমবঙ্গের নারী ও শিশু কল্যাণ মন্ত্রী ডাঃ শশী পাঁজা নারী ও শিশুদের উন্নয়ন ও ক্ষমতায়নে তাঁদের রাজ্যের গৃহীত বিভিন্ন ব্যবস্থার কথা তুলে ধরেন। তিনটি নতুন মিশনের যথাযথ রূপায়ণে পূর্ণ সহযোগিতার আশ্বাস দেন তাঁরা।
কেন্দ্রীয় নারী ও শিশু কল্যাণ মন্ত্রকের সচিব শ্রী ইন্দেবর পান্ডে তিনটি নতুন মিশনের উদ্দেশ্য ও লক্ষ্যগুলি বিশদভাবে তুলে ধরেন। তিনি বলেন, সুস্থিত উন্নয়ন লক্ষ্যের আওতায় ২০৩০ সালের মধ্যে বেশ কিছু লক্ষ্যমাত্রা অর্জন করতে হবে। এই তিনটি মিশন সেই লক্ষ্যমাত্রা অর্জনের জন্যই চালু করা হয়েছে। রাজ্যগুলি এই তিনটি মিশনের সক্রিয় অংশীদার হবে বলে তিনি আশাপ্রকাশ করেন।
ওড়িশা, পশ্চিমবঙ্গ, ছত্তিশগড়, বিহার ও ঝাড়খণ্ড – এই পাঁচটি রাজ্যের প্রতিনিধি এবং সংশ্লিষ্ট বিভিন্ন পক্ষ সম্মেলনে নারী ও শিশুদের উন্নয়ন ও ক্ষমতায়ন নিয়ে মতবিনিময় করেন।
CG/SD/AS/
(Visitor Counter : 241
সড়কপরিবহণওমহাসড়কমন্ত্রক
সড়ক পরিবহন ও মহাসড়ক মন্ত্রক দূষণ নিয়ন্ত্রণ শংসাপত্র নেওয়ার ক্ষেত্রে সারাদেশে অভিন্ন রীতি অবলম্বনের সিদ্ধান্ত নিয়েছে
নতুন দিল্লি, ১৭ জুন, ২০২১
কেন্দ্রীয় সড়ক পরিবহন ও মহাসড়ক মন্ত্রক মোটরযান আইন-১৯৮৯ অনুযায়ী সারা দেশজুড়ে দূষণ নিয়ন্ত্রণ শংসাপত্র বা পি ইউ সি' র জন্য একটি সাধারণ ফরম্যাট করতে চলেছে। এই দূষণ নিয়ন্ত্রণ শংসাপত্র হচ্ছে সরকার কর্তৃক জারি করা একটি শংসাপত্র যা গাড়ির দূষণ রেকর্ড করা হয়। সরকার অনুমোদিত মানের সঙ্গে সংশ্লিষ্ট যানের দূষণের মাপকাঠি গুলি সঠিক থাকলে এই শংসাপত্র সংশ্লিষ্ট গাড়িতে দেওয়া হয়। যানবাহন রাস্তায় চলার সময় বৈধ দূষণ নিয়ন্ত্রণ শংসাপত্র অবশ্যই চালকের কাছে থাকতে হবে। এই শংসাপত্র না থাকলে চালক এবং সংশ্লিষ্ট গাড়ির মালিককে জরিমানা করার ব্যবস্থা রয়েছে।
এবার সারা দেশজুড়ে অভিন্ন দূষণ নিয়ন্ত্রণ শংসাপত্র বা পলিউশন আন্ডার কন্ট্রোল  চালু করা হচ্ছে। যা ডাটাবেসের মাধ্যমে জাতীয় নিবন্ধকের সাথে সংযুক্ত করা হবে।
এবারই প্রথম প্রত্যাখ্যান স্লিপ, এই বিষয়টি চালু করা হচ্ছে।
সংশ্লিষ্ট গাড়ির মালিকের মোবাইল নম্বর, নাম এবং ঠিকানা সম্পর্কিত তথ্যের গোপনীয়তা বজায় রাখা হবে। ইঞ্জিন নম্বর এবং চেসিস নম্বরে কেবলমাত্র শেষ চারটি অংক দৃশ্যমান থাকবে।
গাড়ির মালিকের মোবাইল নম্বর বাধ্যতামূলক করা হয়েছে। যার ভিত্তিতে 'ফি' দেওয়ার জন্য একটি এসএমএস প্রেরণ করা হবে।
CG/ SB
(Visitor Counter : 241
পঞ্চায়েতিরাজমন্ত্রক
ডিজিটাল ইন্ডিয়া কর্মসূচি
নয়াদিল্লী, ৩০ নভেম্বর, ২০২১
ডিজিটাল ইন্ডিয়া কর্মসূচির আওতায় দেশে গ্রাম পঞ্চায়েতগুলিতে সকলের কাছে ব্রডব্যান্ড পরিষেবা পৌঁছে দেওয়ার জন্য পর্যায়ক্রমে ভারত নেট প্রকল্প বাস্তবায়িত হচ্ছে। গ্রামের প্রত্যেক বাড়িতে ওয়াইফাই বা সাইবার টু হোম প্রযুক্তির মাধ্যমে ব্রডব্যান্ড পরিষেবা পৌঁছে দেওয়ায় যার লক্ষ্য। পয়লা নভেম্বরের হিসেব অনুযায়ী ছত্তিশগড়ে ৮৩৮৬টি গ্রাম পঞ্চায়েত সহ ১,৬৬,০৮৮টি গ্রাম পঞ্চায়েতে ডিজিটাল ইন্ডিয়া কর্মসূচির কাজ শেষ হয়েছে।
ভারত নেট প্রকল্পে সমস্ত গ্রাম পঞ্চায়েতে ব্রডব্যান্ড পরিষেবা পৌঁছে দেওয়ার উদ্যোগ নেওয়া হয়েছে। ২০২৩এর আগস্টের মধ্যে দেশের প্রত্যন্ত অঞ্চলে প্রত্যেক বাড়িতে ব্রডব্যান্ড পরিষেবা পৌঁছে দেওয়া হবে।
লোকসভায় আজ এক প্রশ্নের লিখিত জবাবে এই তথ্য জানিয়েছেন পঞ্চায়েতী রাজ দপ্তরের প্রতিমন্ত্রী শ্রী কপিল মোরেশ্বর পাতিল।
CG/CB/NS
(Visitor Counter : 108
প্রধানমন্ত্রীরদপ্তর
জার্মানিতে ভারতীয় সম্প্রদায়ের সঙ্গে প্রধানমন্ত্রীর আলাপচারিতা
নতুন দিল্লি,৩ মে,২০২২
প্রধানমন্ত্রী শ্রী নরেন্দ্র মোদী জার্মানিতে বার্লিনের থিয়েটার অ্যাম পটসডেমার প্লাটজে ভারতীয় সম্প্রদায়ের সঙ্গে আলাপচারিতায় অংশ নেন এবং বক্তৃতা দেন। জার্মানিতে বসবাসরত ছাত্র, গবেষক এবং পেশাদার সহ ভারতীয় সম্প্রদায়ের ১৬০০ জনেরও বেশি সদস্য এই অনুষ্ঠানে অংশগ্রহণ করেন। প্রধানমন্ত্রী জার্মানির অর্থনীতি ও সমাজে তাদের অবদানের কথা উল্লেখ করেন। বিশ্বব্যাপী ভারতীয় পণ্যের প্রচারের মাধ্যমে ভারতের "ভোকাল ফর লোকাল" উদ্যোগে অবদান রাখার জন্য তিনি তাদের উৎসাহিত করেন।
CG/SS
(
প্রধানমন্ত্রীরদপ্তর
বালি-তে জি-২০ নেতৃবর্গের শিখর সম্মেলনে যোগ দিতে রওনা হওয়ার আগে প্রধানমন্ত্রীর বক্তব্য
নয়াদিল্লি, ১৪ নভেম্বর ২০২২
সপ্তদশ জি-২০ নেতৃবর্গের শিখর সম্মেলনে যোগ দিতে আমি ১৪-১৬ নভেম্বর ইন্দোনেশিয়ার বালি সফর করব। এবারের শিখর সম্মেলনে সভাপতিত্ব করছে ইন্দোনেশিয়া।
খাদ্য ও শক্তি নিরাপত্তা, আন্তর্জাতিক বিকাশকে পুনরুজ্জীবিত করা, পরিবেশ, স্বাস্থ্য এবং ডিজিটাল রূপান্তর সহ বিভিন্ন আন্তর্জাতিক গুরুত্বপূর্ণ বিষয় নিয়ে জি-২০-র অন্যান্য নেতৃবর্গের সঙ্গে বালি-র এই শিখর সম্মেলনে আমার বিস্তারিত আলোচনা হবে। জি-২০ শিখর সম্মেলনের পাশাপাশি বিভিন্ন দেশের নেতৃবর্গের সঙ্গে আমার কথা হবে এবং তাঁদের সঙ্গে ভারতের দ্বিপাক্ষিক সম্পর্কের অগ্রগতির বিষয়টি পর্যালোচনা করার সুযোগ হবে। ১৫ নভেম্বর বালি-তে ভারতীয় সম্প্রদায় আয়োজিত এক অভ্যর্থনা অনুষ্ঠানে আমার বক্তব্য পেশ করার জন্য আমি মুখিয়ে রয়েছি।
ইন্দোনেশিয়ার রাষ্ট্রপতি শ্রী জোকো উইডোডো শিখর সম্মেলনের সমাপ্তি অধিবেশনে ভারতকে যে জি-২০-র সভাপতিত্বের ভার অর্পণ করবেন তা আমাদের দেশ এবং নাগরিকবৃন্দের জন্য এক গুরুত্বপূর্ণ মুহূর্ত হতে চলেছে। ২০২২-এর ১ ডিসেম্বর আনুষ্ঠানিকভাবে ভারত জি-২০-র সভাপতিত্ব গ্রহণ করবে। আগামী বছর ভারতে অনুষ্ঠিত হতে চলা জি-২০ শিখর সম্মেলনে সদস্য দেশের প্রতিনিধি এবং অন্যান্য অভ্যাগতদের আমি ব্যক্তিগতভাবে আমন্ত্রণ জানাব।
জি-২০ শিখর সম্মেলনে নেতৃবর্গের সঙ্গে আমার আলোচনাকালীন ভারতের সাফল্যের দিকগুলি নিয়ে আলোচনার পাশাপাশি আন্তর্জাতিক বিভিন্ন চ্যালেঞ্জকে যৌথভাবে মোকাবিলা করতে ভারতের অবিচল দায়বদ্ধতার কথাও তুলে ধরব। ‘বসুধৈব কুটুম্বকম’ অথবা ‘এক পৃথিবী, এক পরিবার, এক ভবিষ্যৎ’ – এই থিমকে ভারত তার জি-২০ সভাপতিত্বকালীন থিম হিসেবে তুলে ধরবে যার অন্তর্নিহিত বার্তা হল অন্তর্ভুক্তিমূলক বৃদ্ধি এবং সকলের জন্য মিলিত ভবিষ্যৎ।
(PG/AB/DM
যুবওক্রীড়াবিষয়কমন্ত্রক
ক্রীড়া মন্ত্রক খেলোয়াড় ও দলের সঙ্গে যুক্ত কর্মকর্তাদের থাকা এবং খাওয়ার জন্য খরচের ঊর্ধ্বসীমা ৬৬% বাড়িয়েছে
নতুন দিল্লি,১৬ জুন,২০২৩
যুব বিষয়ক ও ক্রীড়া মন্ত্রক ভারতীয় খেলোয়াড় এবং দলের সঙ্গে যুক্ত কর্মকর্তাদের থাকা এবং খাওয়ার জন্য খরচের ঊর্ধ্বসীমা সংশোধন করে ৬৬% বৃদ্ধি করেছে ।
এটি শুধুমাত্র মন্ত্রকের অ্যাসিসট্যান্স টু ন্যাশনাল স্পোর্টস ফেডারেশনসের প্রকল্পের আওতায় আন্তর্জাতিক প্রতিযোগিতায় অংশগ্রহণকারী খেলোয়াড় ও দলের সঙ্গে থাকা কর্মকর্তাদের জন্য প্রযোজ্য হবে।
নতুন সংশোধিত নিয়মে, বিদেশে অনুমোদিত প্রতিযোগিতার জন্য ভ্রমণকারী খেলোয়াড় এবং সহায়ক সদস্যরা এখন প্রতিদিন ২৫০ মার্কিন ডলার করে পাবেন,আগে যা ছিল ১৫০ মার্কিন ডলার।
অ্যাসিসট্যান্স টু ন্যাশনাল স্পোর্টস ফেডারেশনসের কাছ থেকে অনুরোধ আসার পর এই সংশোধন নিয়ে আসা হয়েছে। এর ফলে অ্যাসিসট্যান্স টু ন্যাশনাল স্পোর্টস ফেডারেশনস বিভিন্ন আন্তর্জাতিক প্রতিযোগিতায় প্রতিদ্বন্দ্বিতা এবং দেশের প্রতিনিধিত্ব করার সময় খেলোয়াড়দের জন্য যুক্তি সঙ্গতভাবে ভাল থাকা ও খাওয়ার ব্যবস্থা করতে পারবে। সম্প্রতি আন্তর্জাতিক প্রতিযোগিতার স্থানীয় আয়োজক কমিটিগুলি অংশগ্রহণকারী দলগুলিকে শুধুমাত্র থাক এবং খাওয়ার পরিবর্তে একটি সম্পূর্ণ আতিথেয়তা প্যাকেজ দিয়ে থাকে। যার মধ্যে থাকা, খাওয়ার পাশাপাশি স্থানীয় পরিবহণ এবং কিছু অনুষ্ঠানে প্রবেশ মূল্য অন্তর্ভুক্ত রয়েছে।
CG/SS/KK...
(Visitor Counter : 53